УПРАЎЛЕННЕ ПА АДУКАЦЫІ МІНСКАГА РАЙВЫКАНКАМА

ДЗЯРЖАЎНАЯ ЎСТАНОВА ДАДАТКОВАЙ АДУКАЦЫІ

“ЦЭНТР ТВОРЧАСЦІ ДЗЯЦЕЙ І МОЛАДЗІ МІНСКАГА РАЁНА”

ЗАЦВЯРДЖАЮ

Дырэктар дзяржаўнай установы

дадатковай адукацыі “Цэнтр

творчасці дзяцей і моладзі

Мінскага раёна”

\_\_\_\_\_\_\_\_\_\_\_\_\_\_\_\_\_\_В.А.Цімохіна

“\_\_\_” \_\_\_\_\_\_\_\_\_\_\_\_\_\_\_\_\_ 2019г.

Праграма

літаратурна-творчага аб’яднання

“Купалінка”

(Асновы вершаскладання)

Праграму падрыхтавала

ЧАШУН Рэгіна Генадзьеўна,

Педагог дадатковай адукацыі

Узрост навучэнцаў: 10 -14 гадоў

Тэрмін рэалізацыі праграмы – 1 год

Рэкамендавана

“\_\_\_” \_\_\_\_\_\_\_\_\_\_\_\_\_\_\_\_\_\_ 2019г.

Пратакол № \_\_\_\_\_

Сеніца 2019Тлумачальная запіска

Праграма літаратурна-творчага аб’яднання “Купалінка” садзейнічае развіццю творчых здольнасцей вучняў, дапамагае ім паглыбіць веды па тэорыі літаратуры, спрыяе выхаванню пачуцця гонару за беларускую паэзію, родную мову. Праграма грунтуецца на высновах псіхолагаў, якія лічаць, што падлеткавы ўзрост найбольш спрыяльны для развіцця творчых здольнасцей вучняў.

Галоўная мэта заняткаў – развіццё творчых здольнасцей вучняў, заахвочванне іх да вершаскладання, развіццё паэтычных здольнасцей, абуджэнне ў дзяцей фантазіі. Такая мэта абумоўлівае наступныя задачы заняткаў:

- стварэнне ўмоў для раскрыцця творчай індывідуальнасці і развіцця таленту вучняў;

- навучанне школьнікаў складанню вершаў розных жанраў, засваенне тэарэтычных ведаў, неабходных для гэтага.

- паглыбленне ведаў па асновах вершаскладання;

- выхаванне эстэтычнага і мастацкага густу, умення бачыць прыгожае;

* фарміраванне нацыянальнай свядомасці вучняў, выхаванне

любові да роднай зямлі, беларускага слова, гонару за беларускую літаратуру.

Дадзены курс разлічаны на вучняў 5 – 7 класаў, накіраваны на замацаванне ведаў, атрыманых на ўроках беларускай літаратуры, і паглыбленае вывучэнне тэорыі вершаскладання. Праграма прадугледжвае спецыяльныя гадзіны для абмеркавання твораў, напісаных вучнямі, а таксама для агляду беларускіх перыядычных выданняў, што спрыяе пашырэнню кругагляду, развівае моўную культуру вучняў. Пры падрыхтоўцы заняткаў педагог можа карыстацца шматлікімі артыкуламі па дадзенай праблеме, якія змяшчаюцца ў часопісах “Беларуская мова і літаратура” і “Роднае слова”.

Эфектыўнымі метадамі і формамі навучання на занятках могуць быць творчыя працы (калектыўныя і індывідуальныя), лінгвістычны эксперымент, эўрыстычныя і аналітычныя гутаркі, семінары, паэтычныя гасцёўні, паэтычныя канцэрты.

Тэрміны атрымання дадатковай адукацыі

Праграма разлічана на 1 год навучання для вучняў сярэдняга старэйшага школьнага ўзросту і пабудавана з апорай на веды, якія атрыманы на ўроках беларускай і сусветнай літаратуры, беларускай мовы.

Навучальны курс ўключае ў сябе тэарэтычныя, практычныя заняткі, сустрэчы з пісьменнікамі і паэтамі. 2/3 вучэбнага часу адводзіцца на практычныя заняткі.

Колькасць гадзін, якая прадугледжана праграмай для навучання – 72. Заняткі праводзяцца 1 раз на тыдзень па 2 гадзіны. Колькасць навучэнцаў у аб’яднанні –15 чалавек.

Вучэбна-тэматычны план

|  |  |  |  |
| --- | --- | --- | --- |
| № | Тэмы | Усяго гадзін | У тым ліку |
|  |  |  | тэарэт. | практ. |
| 1 | Уводзіны. Асновы паэзіязнаўствазіязнаўства | 2 | 1 | 1 |
| 2 | Паэтычная лексіка | 8 | 4 | 4 |
| 3 | Метрыка. Рытміка | 10 | 5 | 5 |
| 4 | Фоніка. Рыфма | 6 | 3 | 3 |
| 5 | Жанры паэзіі. Віды верша | 14 | 7 | 7 |
| 6 | Абмеркаванне і рэдагаванне твораў | 8 | 2 | 6 |
| 7 | Агляд беларускіх мастацкіх перыядычных выданняў | 8 | 2 | 6 |
| 8 | Сустрэчы з паэтамі, пісьменнікамі | 10 | 2 | 8 |
| 9 | Пераклады з рускай мовы на беларускую | 6 | 3 | 3 |
|  | Усяго | 72 | 29 | 43 |

1. Асновы паэзіязнаўства (2 г.)

Паэзія. Функцыі паэзіі. Гісторыя ўзнікнення паэзіі.

Паэтычны вобраз і талент паэта.

Практыкум. Асенні пейзаж у беларускай паэзіі. Складанне сінквейнаў “Восень”

2. Паэтычная лексіка (8 г.)

Адметнасць мовы паэзіі. Мова прозы і мова верша. Сістэма пераносных значэнняў слоў. Эпітэт і яго роля ў паэзіі. Слоўнік эпітэтаў беларускай мовы. Метафара. Метафарычная паэзія. Параўнанне. Граматычнае афармленне параўнанняў.

Практыкум. Дыяманта. Лімерык. Апісанне асенняй раніцы, вячэрняга пейзажу. Апісанне з’яў прыроды (дождж, аблокі, вясёлка). Пейзаж і музыка. Прырода і настрой чалавека

3. Метрыка. Рытміка ( 10г.)

Вершаваны радок і стапа. Памер вершаваны. Харэй. Ямб. Дактыль. Амфібрахій. Анапест. Складанне графічнай схемы.

Практыкум. Марскі пейзаж у літаратуры. Мастацкія вобразы дрэў (бярозы, рабіны, ракіты, вярбы, каліны) як увасабленне роднага краю. Зімовы пейзаж

4. Фоніка. Рыфма (6 г.)

Рыфма і яе значэнне ў паэзіі. Віды рыфмы. Багатая і бедная рыфма. Дактылічная, жаночая і мужчынская рыфма. “Адваротны слоўнік беларускай мовы”.

Практыкум. Кветкі (васілёк, рамонак, ружа, шыпшына, лотаць, вяргіні) як паэтычныя вобразы-сімвалы.

5. Жанры паэзіі. Віды верша ( 14г.)

Уяўленне пра віды верша. Бурымэ. Акраверш. Трыялет.

Страфа. Класічныя формы вершаў. Санет.. Хоку. Танка. Трыялет (развіццё паняцця).

Практыкум. Увасабленне архітэктурных форм у літаратуры. Паэтычнае апісанне помнікаў архітэктуры. Гарадскі пейзаж. Вобраз вясны ў беларускай паэзіі. Складанне вершаў вясновай і летняй тэматыкі

6. Абмеркаванне і рэдагаванне ўласных твораў, падрыхтоўка іх да друку (8г. )

Конкурсы юных паэтаў. Паэтычныя канцэрты. Апрацоўка твораў для друку. Размяшчэнне твораў вучняў на сайце школы і ў сценгазеце “Купалінка”

7. Агляд беларускіх перыядычных выданняў ( 8 г. )

Знаёмства з новымі творамі. Газета “ЛіМ”, часопісы “Вясёлка”, “Бярозка”, “Полымя”. Напісанне артыкул аў, выступленні ў перыядычным друку

8. Літаратурныя гасцёўні, сустрэчы з паэтамі, пісьменнікамі, выдаўцамі (10 г.)

Супрацоўніцтва з сельскай бібліятэкай, Саюзам пісьменнікаў Беларусі

9. Пераклады вершаваных твораў з рускай мовы на беларускую (6 г.)

Перакладчыцкая дзейнасць Максіма Багдановіча, Аркадзя Куляшова

Пераклады з рускай мовы на беларускую вершаваных твораў

Асноўныя віды вусных і пісьмовых работ

Напісанне вершаў па зададзенай рыфме, пэўнага вершаванага памеру

Складанне акравершаў, трыялетаў, катрэнаў, сінквейнаў, лімерыкаў, дыямант і інш.

Выразнае чытанне вершаваных твораў

Аналіз паэтычных твораў

Рэцэнзіраванне ўласных вершаў

Вучні павінны *ведаць*:

* асноўныя пытанні тэорыі вершаскладання;
* выяўленчыя сродкі выразнасці вершаванай мовы
* спецыфічныя адметнасці вершаванай мовы;
* адметныя жанравыя асаблівасці бурымэ і акраверша, трыялета і інш;
* складаць графічную схему вершаванага твора

Вучні павінны *ўмець:*

* пісаць вершы, выкарыстоўваючы розныя вершаваныя памеры, падбіраючы небходныя рыфмы;
* аналізаваць паэтычныя творы;
* правільна, дакладна, вобразна выказваць свае думкі ў вуснай і пісьмовай форме;
* рабіць агляды перыядычных выданняў, паэтычных зборнікаў;
* супастаўляць розныя пункты гледжання на твор і абгрунтоўваць сваю думку;
* выконваць практыкаванні з усіх раздзелаў тэарэтычнай часткі праграмы.

Літаратура

* 1. Аўласенка, Г.П.Азы вершаскладання/ Г.П.Аўласенка. – Мінск: Чатыры чвэрці, 2011. – 164 с.
	2. Багамолава, А. Лексічныя сродкі экспрэсіі ў мове мастацкага стылю/ А.Багамолава//Роднае слова. – 2005. – № 7, 8, 9.
	3. Вардамацкі, Л. М. Адваротны слоўнік беларускай мовы/ Л. М. Вардамацкі. – Мінск:Аверсэв, 1994. – 78с.
	4. Гаўрош, Н. В. Слоўнік эпітэтаў беларускай мовы/ Н.В.Гаўрош. – Мінск:Аверсэв, 1991. – 85с.
	5. Грынчык, М. Шляхі беларускага вершаскладання./ М Грынчык. - Мінск:, 1991. – 69с.
	6. Лазарук М., Ленсу А. Слоўнік літаратуразнаўчых тэрмінаў/ М .Лазарук., А. Ленсу. – Мінск:, 1996. - 197с.
	7. Лазарук М., Ленсу А.Уводзіны ў літаратуразнаўства/ М .Лазарук., А. Ленсу – Мінск:, 1992. – 184 с.
	8. Мархель, Т. Ад А да Я. Мастацкі вобраз у беларускіх вершаваных азбуках./Т. Мархель//Роднае слова – 1996. – № 8 – 11.
	9. Пачаповіч, В. Сродкі моўнага эмацыйнага ўзбагачэння / В.Пачаповіч //Роднае слова – 2001– № 10
	10. Рагойша, В. П. Паэтыка страфы: гіперстрофіка Аркадзя Куляшова./ В. П. Рагойша. //Роднае слова – 2004– № 10
	11. Рагойша, В. П. Паэтычны слоўнік/ В. П. Рагойша. – Мінск., 1987.– 147 с.
	12. Федарцова, Т. Трыялет у сучаснай беларускай літаратуры/ Т. Федарцова,. Роднае слова – 2001– № 4

СОГЛАСОВАНО

Начальник управления по образованию

Минского райисполкома

\_\_\_\_\_\_\_\_\_\_\_\_\_\_\_\_\_\_\_\_В.В.Остапенко

«\_\_\_\_»\_\_\_\_\_\_\_\_\_\_\_2019г.